recursal/SuperWikiNEXT-32B huggingface dataset:
**Ba** (kinesisk: 巴; pinyin: *Bā*) var en oldtidsstat i det østre Sichuan i Kina. Dens opprinnelige hovedstad var *Zhi* (dagens Fuling i Chongqing). Ba ble erobret av staten Qin år 316 f.Kr.

Ba kan beskrives som en løs konføderasjon, eller en samling av småkongedømmer bestående av en rekke løst affilierte selvstendige klaner som anerkjente en konge. Ba-klanene var svært forskjelligartede, og kom fra varierende etniske bakgrunner. Arkeologiske funn viser at de for det meste levde av jakt og fiske, og at jordbruket var beskjedent utviklet. Det er ingen tegn på at de kjente til irrigasjonsmetoder. 

Ba kan ha bistått grunnleggerne av Zhou-dynastiet med å styrte Shang-dynastiet under slaget ved Muye. Men den første gang Ba fremstår med klarhet i de historiske kilder var i 703 f.Kr.; historieverket *Zuo Zhuan* nevner at Ba tok del i en felles militær kampanje sammen med Chu mot Deng.

Ba-territoret omfattet opprinnelig områder i nedslagsfeltet til elven Han; fremveksten av staten Chu presset Ba vestover og inn i Sichuanbassenget. Chustatens vekst tvang til å flytte sin hovedstad flere ganger. Ifølge Chang Qu hadde de således etter tur hovedstad i Jiangzhou (Chongqing), Dianjiang (Hechuan) og Pingdu (Fengdu fylke), og helt til sist i Langzhong (閬中). I De stridende staters tid hadde Qin, Chu og Shu, alle sammen mer mektige stater, grenser mot Ba.

Selv om Chu til tider presset mot Bas områder, hadde Ba et heller avslappet forhold til Chu, med sterke handels- og ekteskapsbånd. Chu hadde også mange Ba-krigere som leiesoldater i sin hær. Dette kunne av og til skape problemer for Chu; ved ett tilfelle gjorde Ba-soldatene opprør og beleiret Chus hovedstad i 676 eller 675 f.Kr..

Ba og Zu var allierte med Qin da Qin invaderte Shu. Men rett etter at Qin hadde erobret Shu, invaderte Qin umiddelbart sine to allierte og tok den siste av Ba-kongene til fange. Ba ble så omgjort til et kommanderi i Qin-riket. Men til forskjell fra hvordan de styrte Shu, lot Qin den eksisterende Ba-elite fortsette å administrere området. Det kom heller ikke til noen større masseimmigrasjoner av Qin-folk inn i Ba-områdene. Etterhvert ble Ba-eliten marginalisert ved «splitt og hersk»-strategi.

Ba-kulturen
-----------

Tigeren var viktig i Ba-mytologien, ikke minst den hvite tiger. Basamfunnet var krigersk, og var ellers kjent for sine sanger og danser. Ba-krigere var ofte etterspurte som leiesoldater for andre stater. 

Ba og Shu utviklet skriftsystemer. Det var tre skrivemåter. En piktografisk skrift var unik for Ba, og to (muligens fonetiske) er blitt funnet av arkeologer i Ba- og Shu-steder. Ingen av skrifttegnene har så langt latt seg dechifferere.

Litteratur
----------

* Steven F. Sage: *Ancient Sichuan and the Unification of China*, ISBN 0-7914-1038-2
* Terry F. Kleeman: *Great Perfection: Religion and Ethnicity in a Chinese Millennial Kingdom*, ISBN 0-8248-1800-8

|  |  |
| --- | --- |
| Oppslagsverk/autoritetsdata | GND
 |
**Petter Ingvar Søholt** (født 1952) er en norsk museumsmann og historiker (cand. philol. fra NTNU, 1980).

Karriere
--------

Søholt var i perioden 1982–1988 leder/konservator ved Kystmuseet i Nord-Trøndelag (Woxengs Samlinger), som i dag er en del av Museet Midt i Namdalen. Fra 1988 til 1989 var han konservator ved Stavanger Maritime Museum og i årene 1989–2010 museumsdirektør/1. konservator NMF ved Trøndelag Folkemuseum, Sverresborg. Etter det begynte Søholt som plan- og utviklingssjef i Museene i Sør-Trøndelag (MiST). Høsten 2013 var Petter I. Søholt direktør for Rockheim, som er en avdeling i Museene i Sør-Trøndelag.[]

Søholt har skrevet flere kulturhistoriske artikler med tilknytning til museumssamlinger.

Referanser
----------

1. ↑  H. Mellemsether, E. Reiersen, P. I. Søholt (red.) (2009). *"En Smuk Fremtid". Trøndelag Folkemuseum Sverresborg 100 år*. Trondheim: Tapir Akademisk Forlag. s. 262. ISBN 978-82-519-2482-5. CS1-vedlikehold: Flere navn: forfatterliste (link)
2. ↑  «Linkedin». Besøkt 1. februar 2023.
3. ↑  «Biblioteksøk». Besøkt 1. februar 2023.
**Baard Arvid Larsen** (født 25. mars 1975 i Arendal) er en norsk journalist, fotograf og redaktør. Han jobbet fra 2002 til 2012 i Grimstad Adressetidende, hvor han jobbet primært med nyhetssaker (krim) og biltester. Etter å ha jobbet som frilanser for avisen i over ett år, var Larsen fra 2013 til 2014 vikar i redaksjonen i Fædrelandsvennen.

Han var redaktør i Åmliavisa fra oktober 2014 til mai 2015, og siden mai 2015 redaktør i Frolendingen. I januar 2021 fikk han ett års vikariat fra jobben i Frolendingen, for å gå tilbake til Grimstad Adressetidende i en prosjektstilling. 

I det private har Baard Arvid Larsen siden februar 2008 vært fylkesleder av Foreningen for hjertesyke barn i Aust-Agder.

Han driver sammen med kona firmaet Homdal & Larsen AS, som leverer biltester og påtar seg droneoppdrag. .

Referanser
----------

1. ↑  Haugen, Martin (10. oktober 2014). «Baard Larsen blir redaktør i Åmli». Grimstad Adressetidende. Arkivert fra originalen 14. oktober 2016. Besøkt 30. september 2016.
2. 1 2  «Åmliavisas redaktør overtar Frolendingen - Åmliavisa». *Åmliavisa*. Arkivert fra originalen 8. desember 2015. Besøkt 4. desember 2015.
3. ↑  Larsen, Baard (23. desember 2020). «Blir en av Norges yngste redaktører». *Frolendingen* **(norsk)**. Besøkt 7. januar 2021.
4. ↑  «Start | Aust-Agder». *www.ffhb.no*. Besøkt 8. januar 2017.
5. ↑  «Homdal & Larsen AS – – dronefoto og pressetjenester». *www.igrimstad.no*. Besøkt 8. januar 2017.
**The International School of Brussels** (ISB) er en engelsk-språklig grunnskole i Belgia. Skolen har som oppgave å gi en internasjonal utdanning for studenter fra over 60 land, innen en aldersgruppe fra 3 til 18 år. Skolen ble grunnlagt i 1951 og den ligger på en 162000 m² skogkledd campus ca. 9 kilometer fra sentrum av byen, i Watermael-Boitsfort kommune i Brussel. I skoleåret 2007-2008 var om lag 1450 studenter er registrert ved ISB.

Struktur
--------

ISB er delt inn i fire skoler: 

* Tidlig Center (ECC): Til alder 8
* Grunnskole (ES): alderen 8-12
* Middle School (MS): alderen 12-15
* High School (HS): alderen 15-18

Hver skole har en rektor som er ansvarlig for den daglige driften av skolen. Alle rektorene rapporterer til direktøren for ISB. Skolen er styrt av et styre av forstanderskapet. Læreplanledelse og pedagogisk ledelse er gitt av «Educational Leadership Team». ELT består av direktøren, inspektøren og assisterende inspektør. Skolen er viden ansett i internasjonal utdanning, og er godkjent av Rådet for internasjonale skoler og Mid States Association. ISB's spesialpedagogiske program er nesten unikt blant internasjonale skoler.
Den gamle prestegården ved Alstahaug kirke er en del av Petter Dass-museet.  Foto: Halvor Vreim (1948). Riksantikvaren. 
**Petter Dass-museet** i Alstahaug er tilegnet dikterpresten Petter Dass.

Petter Dass-museet ble etablert i 1966 og er en av 18 avdelinger i Helgeland Museum. I 1999 ble stedet Alstahaug valgt til Nordland fylkes tusenårssted, og museet stod sentralt i utviklingen av dette.[]

Museet på Alstahaug består av flere bygninger. Hovedbygget består av Margrethes kafé, et auditorium, museumsbutikk, kontorer og et utstillingsrom. Margrethes kafé har fokus på lokal og tradisjonsrik helgelandsmat. Den eldste bygningen på tunet er den gamle prestegården fra første halvdel av 1700-tallet.[] I prestegården er det skiftende utstillinger og interiør fra 16- og 1700-tallet. Det er faste omvisninger i prestegården i sommersesongen. De gamle bygningene er kun åpne i sommersesongen juni–august, eller etter avtale.[] Middelalderkirken Alstahaug kirke som også ligger på Alstahaug-tunet, samarbeider tett med museet og det arrangeres bl.a. omvisninger og konserter i kirkerommet.

Alstahaugtunet og området rundt er et rekreasjonsområde for både lokalbefolkning og tilreisende. Tunet, kirke, kirkegård og bygningene for øvrig er fredet av Riksantikvaren.[]

Et nytt museumsbygg og parkeringsanlegg ble påbegynt i september 2005. Åpningen ble utsatt flere ganger i løpet av 2007, og museet åpnet 20. oktober 2007. Bygget er tegnet av arkitektfirmaet Snøhetta. Som symbol for tusenårsstedet og dets spesielle tilknytning til dikterpresten Petter Dass, er hovedbygningens monumetale arkitektur i seg selv et uttrykk for en forståelse av fortiden, en tro på fremtiden og en inspirasjon for samtiden. Det nye museumsbygget er åpent hele året, alle dager unntatt januar, mandag og enkelte helligdager. Byggingen av museet hadde en kostnadsramme på ca. 90 millioner kroner og ble finansiert med støtte fra kommune, fylkeskommune, stat og private aktører.

Eksterne lenker
---------------

* Petter Dass-museets nettside
* Helgeland Museum
* Om byggeprosjektet, på arkitektfirmaet Snøhettas hjemmesider

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |
**Petter J. Drefvelin** (født i 1946) er en norsk siviløkonom utdannet fra Norges Handelshøyskole i Bergen. Han er ekspedisjonssjef i Same- og minoritetspolitisk avdeling i Arbeids- og inkluderingsdepartementet. Han har tidligere blant annet vært ekspedisjonssjef i Sosialdepartementet og i Kommunal- og regionaldepartementet.

I perioden fra 1996 til 2001 var han direktør for Utlendingsdirektoratet (UDI). Han valgte å gå av som direktør etter at et konsulentfirma kom med en rapport som inneholdt sterk kritikk av direktoratet. Da han gikk av sa han: «Det er en uvanlig tøff jobb å være leder av UDI.» Da han gikk ut døren fikk han 250 roser av sine medarbeidere. Han var en populær sjef, for et upopulært direktorat. I forbindelse med UDI-saken fikk journalist Trond Sundnes i Verdens Gang Skup-prisen for dekningen av saken som førte til Petter J. Drefvelin sin avgang.

Referanser
----------

1. ↑  Petter J. Drefvelin går av i UDI
2. ↑  www.skup.no Arkivert 27. september 2007 hos Wayback Machine.

Kilder
------

* www.regjeringen.no om Petter J. Drefvelin


|  |  |  |
| --- | --- | --- |
| Forgjenger:**Arild Kjerschow** | **Utlendingdirektoratets direktør**(1996–2001) | Etterfølger:**Trygve G. Nordby** |
Aglibol, **Baalshamin** (i midten) og Malakbel (1. årh. funnet nær Palmyra i Syria)
Baalshamin-tempelet i Palmyra.
**Baalshamin** eller **Ba'al Šamem** (aramaisk: ܒܥܠ ܫܡܝܢ), 'Himlenes Herre', er en nordvestsemittisk guddom og gudetittel anvendt om forskjellige guder på forskjellige steder og tidere i det gamle Midtøsten, godt belagt i antikke inskripsjoner. 

Guddomskulten er særlig godt belagt i Kanaan/Fønikia og Syria. Oftest var den applisert på guden Hadad, som også ofte hadde den kortere tittelen Ba‘al. 

Baalshamin var en av to høyguder og himmelhvelvingens gud i det pre-islamske Palmyra i antikkens Syria. (Bel var den andre høyguden.) Der var hans attributter ørnen og lynet, og han inngikk muligens i en trioade med måneguden Aglibol og solguden Malakbel.

Andre navneformer
-----------------

Navnet finnes i faglitteraturen i en mengde translitterasjonsvarienter: **Ba'al Shamin, Ba'al Samin, Ba'al-Shamem, Ba'al Shamim, Baal Shamem, Ba'alsamem, Baal Shamin, Baal-Samin, Beelsamen, Ba'alsamin, Baal-Samen, Baal-Shamen, Baalsamin, Baalsamen, Baal-shamim, Ba'alshamin, Baal-Samim, Baal-Samem, Baalsamem, Baalsamim, Baalshamem, Beelsamin, Beel-Samen, Beelshamen, Baal-Shamayim, Ba'alsamen, Beel-Samin, Baalshamim, Baalshamen**, og egentlig mange flere men mer sjeldne.

Referanser
----------

1. ↑  Cremin, Aedeen (15. oktober 2007). *Archaeologica*. Frances Lincoln Ltd. s. 187. ISBN 978-0-7112-2822-1. Besøkt 15. juli 2012.
2. ↑  Dirven, Lucinda (1999). *The Palmyrenes of Dura-Europos: A Study of Religious Interaction in Roman Syria*. BRILL. s. 76. ISBN 978-90-04-11589-7. Besøkt 17. juli 2012.
3. ↑  Kaizer, Ted (2002). *The Religious Life of Palmyra: A Study of the Social Patterns of Worship in the Roman Period*. Franz Steiner Verlag. s. 87, 88, 140. ISBN 978-3-515-08027-9. Besøkt 17. juli 2012.

|  |  |
| --- | --- |
| Oppslagsverk/autoritetsdata | VIAF **·** SUDOC
 |
**The School** er et norsk rockeband fra Trondheim. Bandet består av Stig Førde Aarskog, Karl Martin Hoddevik, Thor-Inge Hoddevik, Andreas Elvenes og Per Andreas "Puppy" Gulbrandsen.

Bandet ble startet i Trondheim våren 2004. Med sin fengende og mørke rett-i-fleisen rock har de herjet live-scenen i Trondheim. I januar 2006 kom deres første utgivelse "Mädchen EP".

I 2006 ble bandet signert av Kong Tiki Records, og begynte arbeidet med det første albumet i juni 2006. Albumet kom ut i september 2006. Neste album, som kom i september 2008 ble spilt inn i Stamford Ct. USA.

Bandmedlemmer
-------------

### Nåværende medlemmer

* Stig Førde Aarskog (vokal/gitar)
* Karl Martin Hoddevik (gitar)
* Thor-Inge Hoddevik (bass/vokal)
* Andreas Elvenes (keyboard/vokal)
* Per Andreas "Puppy" Gulbrandsen (trommer)

Diskografi
----------

* Destructive sounds CD (Kong Tiki records, september 2008)
* Espionage CD (Kong Tiki records, september 2006)
* Mädchen EP (Januar 2006)

Presse
------

### Anmeldelser

* Terningkast 5 i Adresseavisa Arkivert 10. oktober 2007 hos Wayback Machine.
* Konsertanmeldelse i Adresseavisa Arkivert 27. september 2007 hos Wayback Machine.
* Konsertanmeldelse i VG

### Diverse

* Omtale i Dagsavisen
* Intervju i musikkguider Groove.no
* The School på Urørt

Eksterne lenker
---------------

* The School offisiell hjemmeside
* Kong Tiki Records
* MySpace siden
**10 Gigabit Ethernet** (**10GE**, **10GbE**, eller **10 GigE**) er en gruppe av datanettverksteknologier for overføring av datapakker med en hastighet på 10 gigabit/s, med andre ord 10×109, 10 milliarder bits per sekund. Det ble definert i IEEE 802.3ae-2002.

10 Gigabit Ethernet er er kun definert som full dupleks punkt-til-punkt, det vil si at datamaskinene sender og mottar samtidig.

### Standard

Institute of Electrical and Electronics Engineers' (IEEE) 802.3-atbeidsgruppe har utarbeidet en standard relatert til 10GbE.

Dette inkluder 802.3ae-2002 (fiber -SR, -LR, -ER og -LX4 («Physical\_Medium\_Dependent» PMD-er, 802.3ak-2004 (-CX4 kobber dobbel-akse InfiniBand-kabel, 802.3an-2006, 10GBASE-T kobber-kabel, (såkalt «twisted pair»), 802.3ap-2007 (copper backplane -KR og -KX4 PMDs) og 802.3aq-2006 (fiber -LRM PMD med avanserte tilpasninger). 802.3ae-2002 og 802.3ak-2004 ble samlet i IEEE 802.3-2005-standardene IEEE 802.3-2005 og IEEE Std 802.3-2008.

| Standard | År | Beskrivelse |
| --- | --- | --- |
| 802.3ae | 2002 | 10 Gbit/s Ethernet over fiber for LAN (10GBASE-SR, 10GBASE-LR, 10GBASE-ER, 10GBASE-LX4) og WAN (10GBASE-SW, 10GBASE-LW, 10GBASE-EW) |
| 802.3ak | 2004 | 10GBASE-CX4 10 Gbit/s Ethernet over twin-axial InfiniBand-kabel |
| 802.3-2005 | 2005 | En revisjon av basestandard som samler de tidligere endringer og rettelser. |

### SFP+

Enhanced small form-factor pluggable (SFP+) er en avansert versjon av SFP med teoretisk hastighet opptil 16 gigabit\s.
SFP+ versjonen ble først utgitt i 9. mai 2006. Versjon 4.1 ble utgitt 9 juli 2009. SFP+ støtter OTU2 (Multimode/singlemode og twinax-kabling.)

10G Base-T LAN
Basert på Intel x540, finnes for eksempel på noen Asus-hovedkort.

Kilder
------

* IEEE 802.3-standarden, komplett tekst Arkivert 26. juli 2010 hos Wayback Machine.
* IEEE 802.3 Ethernet Working Group
* Ethernet Alliance website
* University of New Hampshire Interoperability Laboratory 10 Gigabit Ethernet Consortium
* Uavhengig 10GBASE-T teststudie
**Petter Høvik** (født 21. august 1991 i Trondheim) er en norsk futsalspiller som spiller for Vegakameratene i Eliteserien i futsal.

Futsalkarriere
--------------

Høvik kom til Vegakameratene foran 2010/2011-sesongen, og ble seriemester allerede i sin første sesong for klubben. Han har etter dette blitt seriemester i de tre påfølgende sesongene, og spilte på laget som kom på 2.-plass i NFF Futsal Cup i 2013/2014. I UEFA Futsal Cup har han til sammen spilt 19 kamper og notert seg for 3 mål. 7. februar 2013 ble Høvik for første gang tatt ut i landslagstroppen til Norge før dobbeltkampene mot Spania 12. og 13. februar 2013. Petter Høvik var Vegakameratenes kaptein da de vant Nordic Champions Cup i Tammerfors, Finland i 2014.

Fotballkarriere
---------------

Som fotballspiller har Petter Høvik representert Byåsen (1996-2013), Frigg (2013) og KFUM Oslo (2014).

Meritter
--------

#### Vegakameratene

Seriemester: 2010/2011, 2011/2012, 2012/2013, 2013/2014

Referanser
----------

1. ↑  UEFA.com - Vegakameratene
2. ↑  «NFF - Troppen til Spania-kampene». Arkivert fra originalen 24. september 2015. Besøkt 22. oktober 2014.
3. ↑  «Nordic Champions Cup 2014». Arkivert fra originalen 23. oktober 2014. Besøkt 23. oktober 2014.

Eksterne lenker
---------------

* (en) Petter Høvik – UEFA Rediger på Wikidata

* (en) Petter Høvik – Transfermarkt Rediger på Wikidata

* (en) Petter Høvik – Soccerway Rediger på Wikidata

* (no) Petter Høvik – Norges Fotballforbund Rediger på Wikidata
* vegakameratene.no Arkivert 2. november 2014 hos Wayback Machine. - Petter Høviks spillerprofil på Vegakameratenes nettsider
Ruggesteinen på Klippfiskbergan, Bolga Foto: Anders Olsson 
Ruggesteinen på Bolga Foto: Kristin Bolgård 
Bolgværet sett fra Klippfiskbergan Foto: Kristin Bolgård 
**Ruggesteinen** på øya Bolga i Nordland er en ca. 40-60 tonn tung flyttblokk som ligger i vippepossisjon, slik at den rugger når den dyttes opp. Steinen kan beveges ca 10 centimeter opp, og den kan settes i bevegelse ved håndmakt, også av barn.

Steinen er plassert på Klippfiskbergan ved havet, på vestsiden av øya, om lag 1,5 kilometer fra fergeleiet. Det er lett adkomst til steinen via en tursti. 

Fra Ruggesteinen på Bolga er det utsikt ut over flere hundre holmer i Bolgværet.

Naturminne
----------

Ruggesteiner er ofte spektakulære naturminner som har gitt næring til folkefantasien.

I den siste istiden førte innlandsisen med seg flyttblokker som ble stående på et underlag av mindre steiner og sand. Under den videre avsmeltingen har vann spylt bort mye av materialet under flyttblokkene, og kun små steiner som sitter fast under flyttblokkene har blitt liggende igjen.

Referanser
----------

1. ↑  Ruggesteiner

Eksterne lenker
---------------

* Ruggesteinen - Meløy kommune
* Bevegelig koloss
* Turkart over Bolga
* Ruggesteiner - arkeologi i nord
**Thea Sofie Kleven** (født 22. desember 2000, død 17. desember 2018) var en norsk skihopper fra Lier som representerte Gjerpenkollen Hoppklubb og treningsteamet Kollenhopp. Hun vant Norgescupen i skihopping 2017/18 sammenlagt.

Hun hadde også en eldre bror, Sander, som er tidligere skihopper.

Karriere
--------

### Sesongen 2015/16

Kleven kom på 25. plass i det individuelle rennet i Junior-VM på ski 2016, og deltok på Norges mixlag som kom på femteplass i laghopp. Under NM på ski 2016 kom hun på fjerdeplass i liten bakke (K60).

### Sesongen 2016/17

Kleven debuterte som 15-åring med seier i kontinentalcupen den 10. september 2016 på Lillehammer, og endte på sjetteplass i sommerserien i Kontinentalcupen i skihopping 2016/17 og 21.-plass i vinterserien, og endte med det på åttendeplass totalt med 118 poeng.

I den første desemberhelgen 2016 deltok Kleven i verdenscupen i Lysgårdsbakkene på Lillehammer, men ble 1. desember diskvalifisert under kvalifiseringen til rennet neste dag. Hun klarte heller ikke å kvalifisere seg til det neste rennet 3. desember.

Hun kom på 15.-plass i det individuelle rennet i Junior-VM på ski 2017. I tillegg var hun med på det norske laget som kom på fjerdeplass i lagkonkurransen. Lagkonkurransen var også tidenes første lagkonkurranse for kvinner.[]

I NM på ski 2017 kom hun på fjerdeplass i liten bakke og femteplass i normalbakke, og i Junior-NM vant hun det individuelle hopprennet.

### Sesongen 2017/18

Sesongen 2017/18 kom hun på åttendeplass i sommerkontinentalcupen med 128 poeng, som holdt til tolvteplass i kontinentalcupen totalt. Hun deltok i Junior-NM i Stryn i februar, og kom der på andreplass i K90-bakken, bak Anna Odine Strøm.

Hun var med på det norske laget som deltok i lagkonkurransen i verdenscupen i tyske Hinterzarten 16. desember 2017, sammen med Anna Odine Strøm, Silje Opseth og Maren Lundby. Lagkonkurransen var den første for kvinner i verdenscupen.

Hun vant Norgescupen i skihopping 2017/18 sammenlagt.

Resultatoversikt kontinentalcupen
---------------------------------

Sammenlagt:

| Sesong | Sommer | Vinter | Sammenlagt |
| --- | --- | --- | --- |
| Plass | Poeng | Plass | Poeng | Plass | Poeng |
| 2016/17 | 6. | 100 | 21. | 18 | 8. | 118 |
| 2017/18 | 8. | 128 | - | 0 | 12. | 128 |

Referanser
----------

1. ↑   www.olympiatoppen.no[Hentet fra Wikidata]
2. ↑   Dagbladet, www.dagbladet.no, besøkt 27. desember 2018[Hentet fra Wikidata]
3. ↑  .
4. ↑  «Skihopper Thea Kleven (17) er død». *VG*. 27. desember 2018. Besøkt 27. desember 2018.
5. ↑  «Satser på hoppsporten». *Lierposten*. 17. september 2010. Besøkt 3. januar 2019.
6. ↑  Norges skiforbund - *Fire Buskerudutøvere i junior VM/U23 VM i Romania* Arkivert 28. desember 2018 hos Wayback Machine. besøkt 27. desember 2018.
7. ↑  Ble disket - måtte kappe skiene
8. ↑  Norges skforbund - *Junior-NM hopp og kombinert 2017*, besøkt 28. desember 2018.
9. ↑  Norges skiforbund - *Junior NM Hopp Bjørkelibakken - 17.02.2018*, besøkt 27. desember 2018.
10. ↑  Norges skiforbund - *Konica Minolta Norgescup sammenlagt 2017/18*, besøkt 28. desember 2018.

Eksterne lenker
---------------

* (en) Thea Kleven – FIS (skihopping) Rediger på Wikidata
**Chrysler Horizon** (også solgt under merkenavnene Simca og Talbot) er en bilmodell fra amerikanske Chryslers europeiske avdeling, som ble solgt i Europa mellom 1977 og 1985. En variant av Horizon ble også solgt under Dodge- og Plymouth-navnene i USA frem til 1990.

Historie
--------

Horizon ble utviklet av Chryslers franske avdeling Chrysler Europe, gjennom deres Simca-avdeling, på 1970-tallet, og presentert i 1977. I Frankrike ble bilen først solgt under Simca-navnet, mens den i resten av Europa ble solgt som en Chrysler-modell. Da Peugeot kjøpte Chryslers europeiske avdeling i 1978 ble både Chrysler- og Simca-navnene droppet, og bilen ble heretter solgt under Talbot-navnet i hele Europa.

Horizon, som hadde kodenavnet *Project C2* internt, ble utviklet som en erstatter for Simca 1100, og var en forkortet utgave av den større Alpine, noe som gav modellen uvanlig bred sporvidde i forhold til lengden. Den var utstyrt med en serie Simca-utviklede motorer på 1,1, 1,3 og 1,5 liter, og fikk ved introduksjonen skryt for sitt moderne utseende og gode kjøreegenskaper. Under utviklingen ble det fokusert på at Horizon skulle være en «verdensbil» – en bilmodell designet for salg på begge sider av atlanteren – men da den sto ferdig viste det seg at den europeiske modellen hadde svært lite til felles med den amerikanske.

Eksterne lenker
---------------

* BilNorge: Simca/Chrysler Horizon
* Norsk Talbot-register
***The animators survival kit*** er en animasjonslærebok skrevet av animasjonslegenden Richard Williams. Boken ble opprinnelig skrevet i 1957, men ble utsolgt så den ble skrevet på nytt i 2001. Boken tar for seg animasjonsteknikker og dyre og menneskeanatomi i animasjon. I boke lærer man om håndtegnet\tradisjonell animasjon, CGI-animasjon, flash-animasjon og delvis stop motion-animasjon.
Richard Williams sier at dette er en utvidet versjon av How to make animated cartoons og at han måtte jobbe hardt med den gyldne alder i animasjons mestere for å kunne oppnå det han ville med animasjon. Han trykt alt arbeidet ned i 382 sider. Han har skrevet boken med støtte fra sin kone Imogen Sutton.

The animators survival kit (animated)/The animators survival kit
----------------------------------------------------------------

The animators survival kit (animated) er en kolleksjon med 16 DVD-er. Filmene er en kombinasjon av Richard Williams Animation masterclass i Blue sky studios og hans animerte versjoner av det som står i boken hans. Filmene er redigert på Aardman animation. I Animation masterclass på Blue sky studios formidler Williams gamle animasjonsteknikker for de som utøver CGI.

The animators survival kit (animated) app
-----------------------------------------

The animators survival kit animated er en app basert på boken "The animators survival kit". I appen kan du se på animerte eksempler(samt lære om dem) samtidig som du kan se på eksemplene bilde for bilde og studere hvordan de fungerer. Richard Williams har også inkludert filmen Circus Drawings og filmen silent film, som er en film til stumfilmfestivalen.
Flere av de gnostiske apokryfe evangeliene tilskrives Maria Magdalena. Her en skildring av Marias møte med Jesus etter oppstandelsen. Maleri av Aleksandr Ivanov, ca 1834
***Maria Magdalenas evangelium*** eller **Mariaevangeliet** er et apokryft evangelium som bare er delvis kjent og bevart. Det forteller om et møte mellom disiplene, Maria og Jesus etter hans oppstandelse.

Teksten er kjent gjennom tre funn. Det første er et funn i Egypt i 1896, den såkalte *Berlin-kodeksen*, et ufullstendig manuskript på koptisk, som er datert til 400-tallet. Teksten ble antagelig forfattet på gresk i første del av 100-tallet.

Evangeliet skildrer disiplenes uro og engstelse når Jesus gir dem befaling om å utbre hans budskap. I denne situasjonen blir de trøstet av Maria, som oppmuntrer dem, og forklarer Jesu ord for dem. Teksten skildrer deretter en diskusjon om hvorvidt Maria gjengir en sann versjon av Jesu budskap, som ender med tillit til Maria. Teksten er tolket som et gnostisk skrift.

Det er ulike omfatninger om hvem Maria var, som jomfru Maria, Maria Magdalena eller en annen Maria.

En norsk oversettelse av Einar Thomassen ble utgitt i samlingen *Apokryfe evangelier* i serien Verdens Hellige Skrifter i 2001.

Referanser
----------

1. 1 2  fremstillingen er hentet fra Halvor Moxnes' innledning til *Apokryfe evangelier*, 2001

Eksterne lenker
---------------

* Early Christian Writings: *Gospel of Mary*

|  |  |
| --- | --- |
| Oppslagsverk/autoritetsdata | Store Danske Encyklopædi
 |
***The Battle of Olympus*** er et *side-scrolling* eventyrspill i 2D, satt i oldtidens Hellas, hvor man styrer en ung gresk helt som skal kapre tilbake sin frarøvede kjæreste, Helene, fra klørne til guden Hades. Det ble utgitt i 1988 i Japan, i 1989 i USA og i 1990 i Europa, på Nintendo Entertainment System, og ble godt tatt i mot. Det deler flere fellestrekk med det veldig populære *Zelda II: The Adventure of Link*.

Handling
--------

Orpheus, som bor i Arcadias skoger i det midtre Hellas, får vite at kjæresten hans, Helene, er bitt av en giftig slange og tatt med ned til underverdenen, og det er opp til ham å redde henne. Handlingen i spillet deler flere trekk med gresk mytologi, og skjebnen til Orfeus og Eurydike. Eventyrene som Orpheus må igjennom ligner veldig på de som Herakles og Perseus må igjennom i sine eventyr i de greske historiebøkene.

Geografi
--------

Spillets geografi tar ganske nøye for seg beliggenheter til realistiske steder og byer som lå på de punkter som er avmerket på spillets in-game kart, som for eksempel landsbyen Elis, hvor Helene kommer fra, lå i Arkadia-området i Hellas før, men er nå kun et minne. De åtte områdene i spillet man kan besøke er Arkadia, Attika, Argolida, Peloponnes, Lakonia, Kreta, Frygia og tilslutt Phthia, et kaldt fjellområde som ligger nord i Thessalia-området.

Mytologi
--------

Hele spillet er basert på den greske mytologien og helten har mulighet til å besøke gudene Zeus, Athene, Hermes, Apollon, Poseidon, Ares, Artemis, og til slutt guden Hades, som skal beseires i nærkamp. Både Hydra, Minotauros, Talos, Medusa og mange andre greske mytologiske skapninger skaper en innholdsrik spillverden.

Referanser
----------

1. 1 2 3 4  «The Battle of Olympus for Game Boy (1993) - MobyGames». *MobyGames*. Besøkt 2. februar 2017.
2. ↑  «The Battle of Olympus (1993) Game Boy release dates - MobyGames». *MobyGames*. Besøkt 2. februar 2017.
3. 1 2  Parish, Jeremy. «Legend of Love: The Making of The Battle of Olympus». *USgamer* **(engelsk)**. Arkivert fra originalen 8. november 2015. Besøkt 2. februar 2017.

Eksterne lenker
---------------

* (en) *The Battle of Olympus* hos MobyGames Rediger på Wikidata

* (en) *The Battle of Olympus* hos Internet Game Database Rediger på Wikidata

* (en) *The Battle of Olympus* hos GameFAQs Rediger på Wikidata

* (en) *The Battle of Olympus* hos GameFAQs Rediger på Wikidata

Portal: Videospill
**Regice** er en av de Legendariske Pokémon. Den er av typen Ice (is) Pokémon.

Navnet dens kommer av det latinske ordet *"regi"*, som betyr konge, og "ice", som betyr is.
Regice er formet som en sylindrisk isbit, med to korte armer og bein. Regice's evner går stort sett ut på å skyte diverse stråleangrep (Hyper Beam, Ice Beam, Flash Cannon) på motstanderen, noe den villig gjentar til motstanderen er nede for telling. Hvis motstanderen er i stand til å svare på angrepet, er Regice defensiv nok til å kunne ta det i mot uten å ta alt for mye skade av det.
Regice har en veldig metallisk og høyfrekvent stemme, noe som får den til å høres veldig sint og opphisset ut hele tiden. Som et siste utvei-angrep, kan den utføre angrepet Explosion – blåse seg selv i luften, for så å sette seg sammen igjen. Dette bruker den all sin energi på, så den svimer av med en gang angrepet er utført.

Etter å ha løst skriftgåten i en undervannsgrotte på Route 134, finner man den i Island Cave, som ligger langs vannruten på Route 105. Her venter nok en gåte. Løs den og du finner Regice!

Regice har nr. 378 i National Dex.

Portal: Videospill
**Algonkinske folk** er et av de mest folkerike og utstrakte indianske språkgrupper i Nord-Amerika. Algonkinske folk besto av stammer som opprinnelige var flere hundre. I dag er det tusenvis av enkeltindivider blant nordamerikanske urfolk som snakker eller tidligere har snakket et algonkinsk språk. Ordet algonkinsk (engelsk *Algonquian* eller *Algonkian*) er laget på grunnlag av ordet *algonquin* / *algonkin*, navnet på et algonkinsk språk som blir regnet som en dialekt av ojibwe. Ordet kommer opprinnelig av *maliseet-passamaquoddy*-ordet elakómkwik [ɛlæˈɡomɡwik] i betydningen 'de er forbundsfellene våre'.

Før europeernes kom til Nord-Amerika levde de fleste av jakt og fiske, i tillegg til å dyrke mais, bønner, squash, og (spesielt blant ojibwe) villris.

Referanser
----------

1. ↑  Campbell (1997:401 n. 133, 136)
2. ↑  Bright, William (2004): *Native American Place Names of the United States*. Norman: University of Oklahoma Press, ss. 32

Eksterne lenker
---------------

* (en) Algonquian peoples – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Canadian Encyclopedia
 |
**Mini-14** er en halvautomatisk rifle fra produsenten Sturm, Ruger. Den er i kaliber .223 Remington (svært lik den militære 5,56 × 45 mm NATO) og er gassdrevet med et fast stempel og bevegelig sylinder. 

Med unntak av «Target»-modellene kan alle modeller av Mini-14 bruke både .223 Remington og 5,56 x 45 mm NATO. «Target»-modellene er produsert med mindre toleranse for å oppnå bedre presisjon. 

Tidligere var Mini-14 kjent for å ha dårlig presisjon.[] Dette skyldtes i stor grad at løpet var svært tynt. De nyere modellene har fått et tykkere og bedre løp som gjør at en i dag kan forvente 2 til 3 MOA med vanlig ammunisjon. Med riktig ammunisjon er det mulig å få under 2 MOA. 

Det var en rifle av denne typen Anders Behring Breivik brukte under massakren på Utøya 22. juli 2011.

Varianter
---------

K Mini/14-20GBMed forskjefte i glassfiber, flammedemper og feste for bajonett
AC-556Identisk med K Mini/14-20GB, men kan avgi automatild. Kan også leveres med foldbar kolbe
Mini-30Kamret for den russiske 7,62 × 39 mm
Mini-6.8Kamret for 6,8 mm Remington SPC

Referanser
----------

1. ↑  «Dette utstyret hadde Breivik med seg til Utøya». Aftenposten.

Eksterne lenker
---------------

* Offisielt nettsted Rediger på Wikidata

* (en) Ruger Mini-14 – kategori av bilder, video eller lyd på Commons Rediger på Wikidata

* (en) Mini-14 – galleri av bilder, video eller lyd på Commons Rediger på Wikidata
* Modern Firearms (en)
* Hvordan forbedre presisjonen på en Mini-14 (en)
* Ruger Mini-14 vs. the AR-15, Denny Hansen, S.W.A.T Magazine (en)
* Villmarksliv - Test av Ruger Mini 14 Target Rifle (no)
*Denne artikkelen er om fjorden. For delområdet se Hafrsfjord (delområde i Stavanger).*

**Hafrsfjord** (også skrevet **Hafrsfjorden**) er en fjord i Sola og Stavanger kommune i Rogaland. Den har innløp ved Kvernevik og strekker seg mot sørøst mellom Madla og Tananger til den ender i Sømmevågen, like nord for Stavanger lufthavn. Den ytre delen av fjorden er bare noen få hundre meter bred, mens den indre delen er videre og dypere. Her ligger også flere små øyer, som Hagøyna, Prestøy og Sømsøy.

Hafrsfjord har en sentral plass i Norges historie som åsted for slaget i Hafrsfjord, som fant sted sist på 800-tallet. Monumentet Sverd i fjell er her reist til minne om samlingen av Norge til ett rike.

Det er bruforbindelse over fjorden ved Hafrsfjordbrua, mellom Kvernevik i Stavanger kommune og Jåsund i Tananger krets i Sola kommune.

Navnet
------

Stedsnavnet *Hafrsfjord* har røtter i norrønt *Hafrsfjǫrðr*; sammensatt av ordene *hafr* ('geitebukk') og *fjǫrðr* ('fjord'), i tillegg til genitivs-s som binder ordene sammen som betyr «sin/sitt». Trolig kommer navnet av at en sammenlignet hornene til geitebukker med den farlige traséen i fjordmunningen hvor det var en stein som skapte vanskelige seilingsforhold.

Referanser
----------

1. ↑  «Hafrsfjord». *Faktaark*. Kartverket. Besøkt 9. februar 2017.
2. ↑  Hafrsfjord på Norgeskart.no fra Statens kartverk
3. ↑  Hafrsfjord; norskstadnamnleksikon.no

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** GeoNames
 |
Big J og Yari ankommer den røde løperen til premieutdelingen for Premios Reggaeton USA 2006 ved Teatro Natives i Jackson Heights i Queens, New York City, april 2006.
**Reggaeton,** også stavet Reggaetón, er en musikkform som ble populær blant den latinamerikanske befolkningen tidlig på 1990-tallet. Musikkformen har senere spredd seg videre til Nord-Amerika, Europa, Asia og Australia. Musikkstilen stammer opprinnelig fra Puerto Rico og blander jamaicansk musikkinnflytelse fra reggae med dancehall og latinamerikansk musikk som for eksempel bomba, plena, merengue og bachata i tillegg til hiphop og rapping på spansk, engelsk eller «Spanglish». Reggaeton har vært en berikelse for den spanske ungdommen, særlig de fra Puerto Rico, fordi mange har funnet sin egen identitet i musikksjangeren. Innflytelsen av reggaetonsjangeren har spredd seg til større latino-miljøer i både USA og resten av det latinamerikanske publikumet.

Selv om denne sjangeren henter inspirasjonen sin fra hiphop og jamaicansk dancehall, vil det være feil å definere reggaeton som den spanske eller latinske versjonen av disse sjangrene; Reggaeton har sin egne spesielle rytme, mens latinsk hiphop er hiphop laget av artister fra latinske områder. Rytmen som kjennetegner reggaeton er "Dem Bow." (Navnet er en referanse til tittelen på Shabba Ranks' dancehall hit som først gjorde reggaeton populær på begynnelsen av nittitallet.)

Reggaetons opprinnelse representerer en hybrid av mange forskjellige musikalske sjangere og innflytelse fra flere land i Karibia, Sør-Amerika og USA. Reggaeton assosieres imidlertid mest med Puerto Rico, siden det var her musikkstilen senere ble popularisert og mest berømt, og hvor mange av de nåværende stjernene kommer fra.

  

En type erotisk dans, som kalles perreo, har tilknytning til reggaeton.

Kjente artister
---------------

* J Balvin
* Reykon
* Yelsid
* Arcángel
* Fito Blanko
* Calle 13
* Calle Ciega
* Casa de Leones
* Dj Blass y Rey Pirin
* Don Chezina
* Daddy Yankee
* Don Omar
* El General
* El Roockie
* Flex
* Fusion Perreo
* Hector "El Father"
* Hector y Tito
* Kumbia All Starz
* La Factoría
* Latin Fresh
* Angel Lopez
* Los Benjamin
* Maicol y Manuel
* Nicky Jam
* N.O.R.E
* Noztra
* Plan B
* Baby Ranks
* Alberto Stylee
* Tito "El Bambino"
* Tony Dize
* Julio Voltio
* Wisin & Yandel
* Rakim y Ken Y

Eksterne lenker
---------------

* BateriaLoca.com, Te Activa...!! PERU Reggaeton Website
* www.reggaeton.eu Europeisk reggaeton webside

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Ruger American Rimfire** er randtent sylinderlåsrifle produsert av Sturm, Ruger & Co. i USA. Våpenet har en del visuelle likheter med den større Ruger American Rifle, og begge blir markedsført som budsjettrifler til jakt.

Skjeftet på Ruger American Rimfire har en V-formet bedding laget etter samme prinsipp som den større Ruger American Rifle, men med forskjellige dimensjoner og med bare en søyle som er plassert på fremsiden av magasinet. Sluttstykket har også 70 graders hevarmsløft, men består bare av 8 deler for enkel demontering, og har en rustfri utdrager med unik utforming. Pipen er presset inn i låskassen med presspasning uten gjenger på samme måte som Anschütz Fortner. Magasinet som brukes på American Rimfire er av samme type som Ruger 10/22. American Rimfire har flere modellinjer, for eksempel *Standard*, *Compact*, *Wood Stock*, *OD Green*, *Stainless*, *Target* og *Go Wild*.

Se også
-------

* Ruger American Pistol
* Ruger American Rifle
* Ruger 10/22
* CZ 452

Referanser
----------
*Saubat de Arraidou og Maria de Hiriart 1743*  

Atalburu i Nedre Navarra med en lauburu og byggmesterens navn
*Iesus Maria Ioseph hilçiaz orhoitg-ziten Io(en)nnes de Urtiaga, Martin d'Errecalde og Maria d'Errecalde, 1727* (første halvdel oversettes som "I minnet av JMJ's død")
**Atalburu** (fra baskisk «atari»*usynlig*[] og «buru» *hode*) er en overligger over hovedinngangen i et tradisjonelt baskisk hus.

Spesielt i provinsen Nedre Navarra var det vanlig at alle nyoppførte hus på disse steinene fikk påført opplysninger om byggeåret og navnet på ektefellen, eller andre motiver og inskripsjoner som:

* Religiøse symboler, som et kors
* Andre tradisjonelle motiver, som en baskisk kors eller bare et forklarende komma, duer symbol på troskap, stiliserte planter som symbol på velstand, rosetter av laurbærblader, symbol på udødelighet eller ulike andre som symboler, sol og stjerner
* Arbeidsredskaper

Teksten kan ha religiøse referanser, for eksempel:

* *Au nom du Père et du Fils et du St Esprit m 'a fait bâtir l'an 1806* (norsk: I Faderens, Sønnens og Den hellige ånds navn lot man meg bygge år 1806 ...)

Tradisjonelt har alle baskisk hus et navn, men dette var sjelden skrevet på husets atalburu. Det sto vanligvis skrevet på en *armarria*, en innmurt stein med våpenskjold, på de husene som hadde slike.

«Armarria», innmurt våpenskjold på huset «Orbe» Foto: Indalecio Ojanguren 
Når et hus fikk et navn, ble navnet nesten aldri endret.
**The Beat Tornados** er et norsk instrumental-/surfrock-band med opphav fra Arendal.

Informasjon
-----------

Musikken er instrumental klassisk surfrock, inspirert av blant andre Dick Dale. Bandet er basert i Oslo og startet opp i 1995 av Geir Emanuelsen (bassgitar) og Bjørn Haglund (gitar), begge fra Arendal. Arendalitten Tom Rudi Torjussen (Jim Stärk) var bandets første trommeslager på fulltid (1995–1998), etter at Morten Pisani fra Hornindal og Ottar Vigerstøl (ex. Clawfinger) hadde vært midlertidig innom bandet.

De slapp sitt debutalbum som var en mini-CD ved navn *Pole Position* i 1998. På den hadde de bl. a. tolket folkevisen «Oppå fjellet», som ble brukt i snowboardfilmen *Sist vinter*. Morten Pisani, samt Jørn Raknes (gitar) fra Homborsund ble etterhvert med permanent. Pisani og Raknes har sammen med Haglund og Emanuelsen utgjort bandets besetning siden. Bandet spilte inn kjenningsmelodien til TV-serien Stompa til barneplaten *Broom Broom* i 1999.

I 2001 slapp de musikkalbumet *Mission To Mir*. Mesteparten av musikken var egenkomponert, samt en Edvard Grieg-miks kalt «The Griegster». I 2004 kom albumet *Scandinavian Interlude*, og med var bl. a. sporet «Return Of The Griegster». Musikken til The Beat Tornados har bl. a. blitt brukt i spillefilmene *Capo Nord*, *Lange flate ballær*, Monstertorsdag, *Gymnaslærer Pedersen* og *Kalde føtter*.

Bandet har signert med plateselskapet Wicked Cool Records som eies av Little Steven (Steven Van Zandt), kjent fra Bruce Springsteens E Street Band, og som mafiaskurken Silvio Dante i TV-serien The Sopranos. I desember 2007 hørte han bandet ble spilt i butikken "Angel's Speed Equipment" i Oslo og tok så kontakt med dem for signering.

Medlemmer
---------

* Geir Emanuelsen – Bassgitar
* Bjørn Haglund – Gitar
* Jørn Raknes – Gitar
* Morten Pisani – Slagverk

Diskografi
----------

* *Pole Position* (Flipside, 1998)
* *Broom Broom* (Samlealbum – 1999)
* *Mission to Mir* (Flipside, 2001)
* *Scandinavian Interlude* (Flipside, 2004)
* *Never Too Loud! A Tribute to Backstreet Girls* (Samlealbum – 2006)

Plateanmeldelser
----------------

* Rockweb - Mission to Mir 6/6 stjerner
* Panorama - Mission to Mir 5/6 stjerner
* Dagbladet - Mission to Mir 6/6 stjerner
* Adressa - Scandinavian Interlude[*død lenke*] 5/6 stjerner[*død lenke*]
* Dagbladet - Mission to Mir 5/6 stjerner
* Dagbladet - Pole Position 5/6 stjerner

Eksterne lenker
---------------

* (en) The Beat Tornados på Discogs Rediger på Wikidata

* (en) The Beat Tornados på MusicBrainz Rediger på Wikidata
* (en) The Beat Tornados

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**Word, Sound and Power** var Peter Toshs «backing-band». Peter Tosh grunnla bandet i 1976, noen år etter at han gikk ut av The Wailers. Bandet turnerte med Tosh både i USA og Europa og opptrådte på One Love Peace Concert i Kingston på Jamaica i 1978. Peter Tosh og Word, Sound and Power ga også ut flere studioalbum, som *Equal Rights*, *Bush Doctor* og *Mystic Man*. 

Al Anderson
Robbie Lynn, Mikey Chung, & Darryl Thompson
Word, Sound and Power besto av Uziah «Sticky» Thompson og «Scully» Simms på perkusjon, Sly Dunbar på trommer, Robbie Shakespeare på bass, Al Anderson og Mikey «Mao» Chung på gitar og Robbie Lynn og Keith Sterling på keyboard. Peter Tosh selv spilte både gitar, keyboard, orgel og perkusjon. 

Bandet ble oppløst i 1980 da duoen Sly og Robbie begynte å få suksess på egen hånd som produsenter.

Eksterne lenker
---------------

* (en) Word, Sound and Power på Discogs Rediger på Wikidata

* (en) Word, Sound and Power på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** MusicBrainz **·** Discogs
 |
**Dietmar Aschenbach** (født 1950) er en tysk tidligere skihopper som konkurrerte for Øst-Tyskland. Han representerte bl.a. Wintersportverein Brotterode.

Aschenbach konkurrerte internasjonalt i årene 1968-1977. Han ble nummer 9 i VM i skiflyging i Planica i 1972. Han deltok i den tysk-østerrikske hoppuka i 1971/72, 1973/74, 1974/75 og 1975/76, der han oppnådde sammenlagtplasseringene 75, 22, 40 og 20. Hans beste plassering i enkeltrenn i Hoppuka var 9.-plass i Garmisch-Partenkirchen 1. januar 1976. I den sveitsiske hoppuka 1975 ble han nummer 8 sammenlagt og tok 2.-plass i rennet i Le Locle 19. januar.

Dietmar Aschenbach tok bronsemedalje i det østtyske mesterskapet i stor bakke i 1974. I 1976 ble han østtysk lagmester i hopp for ASK Vorwärts Oberhof sammen med Martin Weber, Hans-Georg Aschenbach og Jochen Danneberg.

Dietmar er eldre bror av skihopperen Hans-Georg Aschenbach.

Referanser
----------

1. 1 2  Teilnehmer des WSV Brotterode e. V. an der Vierschanzentournee Arkivert 5. mars 2016 hos Wayback Machine. (besøkt 7. mars 2016)
2. ↑  Sport-Komplett: Skispringen DDR - Meisterschaften (besøkt 7. mars 2016)
3. ↑  Thüringer Allgemeine: Skisprung-Legende Aschenbach blickt in Autobiografie zurück (21. januar 2012, besøkt 7. mars 2016)

Hovedkilde
----------

* Adam Kwieciński: Hoppresultater Dietmar Aschenbach (besøkt 7. mars 2016)

Eksterne lenker
---------------

* (en) Dietmar Aschenbach – FIS (skihopping) Rediger på Wikidata

* (en) Dietmar Aschenbach – TheSports.org Rediger på Wikidata
**Û** og **û** (*U* med cirkumfleks) er en bokstav som brukes på flere språk, på norsk kun i fremmedord. Det er den 26. bokstaven i det kurdiske hawar-alfabetet, der den representerer en lang o-lyd: [u:], i motsetning til u som representerer en kort. Cirkumfleks brukes på samme måte (for å markere lang vokal) på en rekke andre språk, men i disse anses ikke û for å være en egen bokstav, men en variant av u. Språk der û brukes på denne måten inkluderer: Afrikaans, friulisk, tyrkisk (for persiske og arabiske lånord), samt i transkripsjoner av japansk. På fransk representerer cirkumfleks en s som følger vokalen den står over, men som er falt ut av uttale. Cirkumfleksen brukes for å gjøre det lettere å se etymologiske likheter mellom ord. Etter rettskrivingen av 1990, er û ikke lenger obligatorisk, og erstattes av u, med mindre cirkumfleksen er det eneste som skiller to ellers helt like ord.

I Unicode kodes û som U+00DB (Û) og U+00FB (û). 

| * v
* d
* r
Det latinske alfabetet |
| --- |
| Grunnbokstaver | 
* Aa
* Bb
* Cc
* Dd
* Ee
* Ff
* Gg
* Hh
* Ii
* Jj
* Kk
* Ll
* Mm
* Nn
* Oo
* Pp
* Qq
* Rr
* Ss
* Tt
* Uu
* Vv
* Ww
* Xx
* Yy
* Zz

 |
| Modifiserte bokstaver | 
* Áá
* Ââ
* Àà
* Ăă
* Ää
* Ǟǟ
* Ãã
* Ąą
* Ą̊ą̊
* Ⱥⱥ
* Ɓɓ
* Ḇḇ
* Ƀƀ
* Ƈƈ
* Ćć
* Ĉĉ
* Čč
* Çç
* Ċċ
* Ȼȼ
* Ɗɗ
* Ḓḓ
* Ďď
* Ḑḑ
* Đđ
* Ðð
* Ɖɖ
* Ḏḏ
* Éé
* Èè
* Êê
* Ěě
* Ëë
* ‌Ẽẽ
* Ęę
* Ėė
* Ẹẹ
* Ɇɇ
* Ƒƒ
* Ɠɠ
* Ḡḡ
* Ǵǵ
* Ĝĝ
* Ǧǧ
* Ğğ
* Ģģ
* Ǥǥ
* Ġġ
* Ĥĥ
* Ȟȟ
* Ḧḧ
* Ħħ
* ‌Ḥḥ
* İi/Iı
* Íí
* Ìì
* Îî
* Ïï
* Ĩĩ
* Įį
* Ịị
* Ɨɨ
* Ĵĵ
* J̌ǰ
* Ɉɉ
* Ƙƙ
* Ḱḱ
* Ǩǩ
* Ķķ
* Ĺĺ
* Ḽḽ
* Ľľ
* Ļļ
* Ḷḷ
* Łł
* Ƚƚ
* Ɫɫ
* Ⱡⱡ
* Ṃṃ
* Ŋŋ
* Ńń
* Ṋṋ
* Ňň
* Ṅṅ
* N̈n̈
* Ññ
* Ɲɲ
* Ņņ
* Ōō
* Ơơ
* Őő
* Óó
* Òò
* Ôô
* Ŏŏ
* Ȯȯ
* Ȱȱ
* Öö
* Õõ
* Ȭȭ
* Øø
* Ǫǫ
* Ọọ
* Ƥƥ
* Ᵽᵽ
* Ɽɽ
* Ŕŕ
* Řř
* Ŗŗ
* Ɍɍ
* Śś
* Ŝŝ
* Šš
* Şş
* Șș
* Ṣṣ
* Ťť
* Ṱṱ
* T̈ẗ
* Ţţ
* Țț
* Ŧŧ
* Ⱦⱦ
* Ūū
* Úú
* Ùù
* Ûû
* Ŭŭ
* Ưư
* Űű
* Üü
* Ųų
* Ůů
* Ũũ
* Ụụ
* Ʉʉ
* Ʋʋ
* Ṽṽ
* Ŵŵ
* Ƴƴ
* Ýý
* Ŷŷ
* Ÿÿ
* Ỹỹ
* Y̨y̨
* Ɏɏ
* Źź
* Ẑẑ
* Žž
* Żż
* Ƶƶ

 |
| Ligaturer | 
* Åå
* Ææ
* @
* ȸ
* &
* Ƕƕ
* Œœ
* Ȣȣ
* ȹ
* ß
* ᵺ

 |
| Uvanlige bokstaver | 
* Ɐɐ
* Ƃƃ
* Ƅƅ
* Ↄↄ
* Ƌƌ
* Ǝǝ
* Əə
* Ⅎⅎ
* Ƣƣ
* Ɣɣ
* Ⱶⱶ
* Ɩɩ
* ĸ
* Ɯɯ
* Ƞƞ
* ŉ
* Ɔɔ
* Ɵɵ
* Ƿƿ
* Ɋɋ
* ſ
* Ʃʃ
* Ʊʊ
* Ƨƨ
* Ƽƽ
* Ʌʌ
* Ȝȝ
* Ʒʒ
* Ǯǯ
* Þþ
* ʘ
* ǀ
* ǁ
* ǂ
* ǃ

 |
| Digrafer | 
* CHch
* C'Hc'h
* DZdz
* DŽdž
* GBgb
* GĦgħ
* Ĳĳ
* LJlj
* LLll
* ḶḶḷḷ
* L·ll·l
* LYly
* NJnj

 |
| Spesielle tegn | 
* ¶
* °
* !
* ?
* ;
* %
* \*
* "
* '
* ©
* ®
* ɔ:
* ฿
* ¢
* €
* ₭
* £
* ₦
* $
* ₩
* ¥

 |
| Diakritiske tegn | 
* ´
* ˝
* `
* ^
* ˇ
* ˘
* ¨
* ¨
* ¸
* ~
* ˛

 |
**Ústí nad Orlicí**  (tysk: *Wildenschwert*) er en by i regionen Pardubice i Tsjekkia og administrasjonssenter for distriktet med samme navn.

Byen ble grunnlagt på midten av den 13. århundre, i regjeringstiden til den bøhmiske kongen Ottokar II.

Historie
--------

Ústí nad Orlicí ble etablert 1241 av Wilhelm av Dunholz, siden Wilhelm krevde inn skatt og hersket over Lanškroun på den tiden. Den bøhmiske kongen Václav II gav stedet i 1292 til Cistercienserordenen i Zbraslav. De gav siden stedet 1358 til bispedømmet i Litomyšl. Etter bispedømmets fall og konsekvensene av husitterkrigene fikk stedet en verdslig posisjon, og tilhørte blant andre de aristokratiske familiene Kostka z Postupic, Pernštejnové og Hrzán z Harasova. I 1544 ble byen kalt Wildenschwert første gangen.

Siden slutten av det 15. århundre eksisterte det en menighet av De bøhmiske brødre i byen, men den ble oppløst under motreformasjonen i 1626. Etter Slaget på Det hvite berg ble byen overbrakt til den aristokratiske familien Liechtenstein. I 1706 rammet en brann byen. 1795 løsrev Ústí nad Orlicí seg fra Huset Liechtenstein og ble en selvstendig by.

Folk som forbindes med byen
---------------------------

* Fritz Löhner-Beda – forfatter
* Oldřich Marek – entomologist
* Michal Šlesingr – skiskytter
* Rudolf Skácel – fotballspiller

Bilder
------

* RådhusetRådhuset
* Jomfru Maria-kirkenJomfru Maria-kirken
* Interiør fra jomfru Maria kirkenInteriør fra jomfru Maria kirken
* DomprostgårdenDomprostgården
* Roškotovo auditorium og  kinoRoškotovo auditorium og kino

Referanser
----------

1. ↑  Tsjekkias statistikkbyrå (15. desember 2017) (på cs), *Malý lexikon obcí České republiky - 2017*, Tsjekkias statistikkbyrå, Wikidata Q56284482,
2. ↑  Tsjekkias statistikkbyrå (23. mai 2023) (på cs), *Počet obyvatel v obcích - k 1. 1. 2023*, Praha: Tsjekkias statistikkbyrå, Wikidata Q118612272,

Eksterne lenker
---------------

* Offisielt nettsted Rediger på Wikidata

* (en) Ústí nad Orlicí – kategori av bilder, video eller lyd på Commons Rediger på Wikidata
* Population of Municipalities of the Czech Republic, Contents - Besøkt 21. januar 2013

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC **·** GeoNames
 |